Dukstynos akmuo

Dukstynos akmuo – geologinis gamtos paminklas, stūksantis Ukmergės miesto centre, skverelyje prie kultūros centro, ties Kauno g. 16.

Ant riedulio įtaisytas skulptoriaus Vaclovo Krutinio sukurtas bareljefas, kuriame pavaizduota moteris (merga) su dviem vilkais. Autoriaus vizija siejama su miesto praeities legendomis, be to, anksčiau jis ir vadinosi Vilkmerge.

Riedulio duomenys:https://ukmergeinfo.lt/ka_pamatyti/listing/dukstynos-akmuo/Lietuvos geologijos tarnyba, Edukacinės išvykos gidas, 2019. Neries paslėnių gamtos ir istorijos takais: nuo Čiobiškio iki Dukštų. Dukstynos akmuo, 7 p. 
 Matmenys: 2,82 x 4,33 x 2,50 m.
 Svoris: apie 75 t
 Perimetras: 11,45 m

 Istorija 

Dukstynos akmuo buvo atgabentas į Ukmergės centrą iš priemiestinio Dukstynos kaimo. Kasant molio karjere prie Šventosios upės, jis buvo aptiktas 7 m gylyje. Su kelių traktorių pagalba akmuo buvo atitemptas į Ukmergės miestą ir 1975 m. čia pastatytas pažymint miesto 750 metų jubiliejų.

1974 m. akmuo paskelbtas geologiniu gamtos paminklu, 1985 m. priskirtas prie rajoninės reikšmės gamtos paminklų. Dabar – be apsaugos statuso.


 Literatūra 

 Gediminas Isokas. Lietuvos gamtos paminklai. - Vilnius, 1995, p. 328. ISBN 5-417-00600-9

 Šaltiniai 

Kategorija:Lietuvos rieduliai
Kategorija:Ukmergės rajono paveldas
Kategorija:Ukmergė